**Anexa nr.2 la ordinul IFPS nr. 495 din 10.06.2015/**

Приложение № 2 к приказу ГГНИ № 495 от **10.06.2015**.

**INSTRUCŢIUNE**

**cu privire la modul de completare şi prezentare**

**a Calculului impozitului pe bunurile imobiliare**

**(Forma BIJ-15)**

**I. “Calculul impozitului pe bunurile imobiliare” (Forma BIJ-15) constă din calculul propriu-zis şi 2 anexe:**

Anexa nr.1 – Informaţia privind sumele impozitului calculate, divizată pe subdiviziunile întreprinderii;

Anexa nr.2 – Informaţia privind suma înlesnirilor.

**1.** Calculul impozitului pe bunurile imobiliare (Forma BIJ-15) (în continuare – Calcul) se prezintă de către contribuabilii – subiecţi ai impunerii cu impozitul pe bunurile imobiliare în conformitate cu prevederile art.277 al Codului fiscal, care dispun de obiecte impozabile în conformitate cu art.278 al CF şi anexa br. 1 şi 2 a Legii pentru punerea în aplicare a titlului VI din Codul fiscal, şi au obligaţiuni de prezentare a Calculului în conformitate cu art. 2811 ,art. 4 alin. (7) lit a) şi alin. (9) lit. a) al Legii pentru punerea în aplicare a titlului VI din Codul fiscal.

**2.** Calculul se prezintă şi de către contribuabilii care beneficiază de înlesniri la plata acestui impozit în corespundere cu art. 283 şi 284 al CF şi suma către plată este egală cu zero;

**3.** Calculul nu se prezintă de către contribuabilii care nu dispun de obiecte ale impunerii;

**4.** Contribuabilii care nu dispun de subdiviziuni şi/sau de obiecte impozabile amplasate în afara unităţii administrativ-teritoriale în care se află sediul lor şi beneficiază sau nu de înlesniri la plata impozitului pe bunurile imobiliare, completează doar Calculul şi, după caz, Anexa nr.2 la acesta. În cazul în care contribuabilul beneficiază de înlesniri la impozitul pe bunurile imobiliare, pînă a purcede la completarea Calculului, va completa Anexa nr.2 la acesta;

**5.** Contribuabilii care dispun de subdiviziuni şi/sau de obiecte impozabile amplasate în afara unităţii administrativ-teritoriale în care se află sediul lor şi beneficiază sau nu de înlesniri la plata impozitului pe bunurile imobiliare, completează atît Calculul, cît şi Anexele nr.1 şi, după caz, nr.2 la Calcul. În cazul în care contribuabilul dispune de subdiviziuni şi beneficiază sau nu de înlesniri, pînă a purcede la completarea Calculului, va completa Anexele nr.1 şi, după caz, nr.2 la acesta;

**6.** În cazul în care pentru subiectul impunerii, bunul imobiliar a apărut/ a încetat existenţa în cursul anului, acesta are obligaţia de a calcula impozitul pe bunurile imobiliare, ce urmează a fi achitat la bugetul respectiv, în următorul mod. Iniţial se determină suma calculată a impozitului pe bunurile imobiliare pentru întregul an calendaristic (cota concretă şi/sau cota fixă a impozitului se înmulţeşte cu baza impozabilă (valoarea estimată/ valoarea contabilă sau suprafaţa) a bunului imobiliar). Ulterior rezultatul obţinut se împarte la numărul de zile calendaristice în acest an (365 sau 366 de zile) şi se înmulţeşte cu numărul de zile din cursul anului calendaristic, în care subiectul deţine dreptul de proprietate, de posesie, de folosinţă şi/sau de dispoziție.

**II. La perfectarea Calculului impozitului pe bunurile imobiliare (Forma BIJ-15) pe formularul tipizat, contribuabilul, în mod obligatoriu trebuie să indice**:

**7.** codul fiscal al contribuabilului;

**8.** denumirea contribuabilului;

**9.** codul localităţii unde este înregistrată reşedinţa de bază a contribuabilului – cod unic de identificare conform Clasificatorului unităţilor administrativ-teritoriale al Republicii Moldova (CUATM);

**10.** inspectoratul fiscal de stat teritorial în raza căruia este înregistrat sediul contribuabilului;

**11.** codul genului principal de activitate pentru perioada fiscală, determinat potrivit Clasificatorului Activităților din Economia Moldovei;

**12.** perioada fiscală – anul calendaristic. În formularul tipizat al Calculului, rubrica “Perioada fiscală” se completează cu un cod care are următoarea structură: P/AAAA (unde P – este codul perioadei fiscale care obţine valoarea A – anuală, iar AAAA – anul. Spre exemplu, pentru anul 2015 perioada fiscală va avea structura – A/2015);

**13.** data prezentării Calculului;

**14.** termenul stabilit de legislaţie pentru prezentarea Calculului – dacă termenul stabilit de legislaţie este pînă la 25 iulie – se bifează prima celulă, iar dacă termenul este pînă la 25 martie a perioadei fiscale următoare celei de gestiune – se bifează a doua celulă;

**15.** suma de control – suma totală a impozitului către plată, indicată în col.11 a rîndului – “Total”;

**16.** semnătura autentificată prin ştampilă a persoanelor responsabile – conducătorul şi contabilul-şef al contribuabilului.

 ***Notă:*** *Sumele mari se vor completa astfel: spre exemplu – 123 456,05 sau 123456,05, dar nicidecum sub forma 123.456,05 sau 123.456.05 sau în alt mod.*

**III. În tabela “Calculul impozitului pe bunurile imobiliare” se indică următoarele:**

**17.** în col.6 – baza impozabilă a bunurilor imobiliare corespunzătoare tipurilor bunurilor imobiliare:

- pentru obiectele evaluate în scopul impozitării – valoarea estimată;

- pentru clădiri, construcţii neevaluate – valoarea contabilă;

- pentru terenuri neevaluate – suprafaţa acestora.

Baza impozabilă a bunurilor imobiliare va include şi baza impozabilă a bunurilor imobiliare pentru care contribuabilul beneficiază de scutiri la plata impozitului;

**18.** în col.7 – cota impozitului (se indică în %, lei sau ha). Coloana respectivă nu se completează în cazurile în care cota concretă a impozitului este diferită;

**19.** în col.8 – suma calculată a impozitului, care se determină astfel: baza impozabilă a bunurilor imobiliare pentru tipurile obiectelor respective, indicată în col.6 se înmulţeşte cu cota impozitului indicată în col.7 (se indică în lei). Suma indicatorilor reflectaţi în col.8 rîndurile 1.1 – 5.3 din Calcul trebuie să fie identică cu suma indicatorilor reflectaţi în col.20-35 a rîndului “Total” din Anexa nr.1 la Calcul;

**20.** în col.9 – suma înlesnirilor acordate, cu excepţia reducerilor pentru achitarea impozitului pînă la 30 iunie a anului fiscal în curs (se indică în lei). Suma indicatorilor reflectaţi în col. 9 rîndurile 1.1 – 5.3 din Calcul trebuie să fie identică cu suma indicatorilor reflectaţi în col.36-51 a rîndului “Total” din Anexa nr.1 la Calcul;

**21.** în col.10 – suma reducerilor acordate, care se determină astfel: din suma indicată în col.8 se scade suma indicată în col.9, iar rezultatul obţinut se înmulţeşte cu 15% (se indică în lei).

 ***Notă:*** *– Coloana respectivă se completează doar în cazul achitării integrale a impozitului pe bunurile imobiliare pentru anul fiscal în curs pînă la data de 30 iunie a anului respectiv. Nu se completează coloana respectivă pentru impozitul pe bunurile imobiliare calculat din valoarea contabilă. Suma indicatorilor reflectați în col.10 rîndurile 1.1 – 5.3 din Calcul trebuie să fie identică cu suma indicatorilor reflectați în col.52-67 a rîndului “Total” din Anexa nr.1 la Calcul;*

**22.** în col.11 – suma impozitului către plată, care se determină astfel: din suma indicată în col.8 se scad sumele indicate în col.9 şi 10. Suma indicatorilor reflectaţi în col.11 rîndurile 1.1 – 5.3 din Calcul se indică în col.11 a rîndului “Total” a Calculului şi trebuie să fie identică cu suma indicatorilor reflectaţi în col.68 – 83 a rîndului “Total” din Anexa nr.1 la Calcul, precum şi cu suma reflectată în col.84 a rîndului “Total” din Anexa nr.1 la Calcul;

**23.** în rîndul „Total pe 114/1” – suma valorii indicată în rîndul 4.1;

**24.** în rîndul „Total pe 114/2” – suma valorilor indicată în rîndurile 1.1, 2.1, 3.1, 5.1;

**25.** în rîndul „Total pe 114/6” – suma valorii indicată în rîndul 4.2;

**26.** în rîndul „Total pe 114/10” – suma valorilor indicată în rîndurile 1.2, 2.2, 3.2, 4.3, 5.2;

**27.** în rîndul „Total pe 114/12” – suma valorilor indicată în rîndurile 1.3, 2.3, 3.3, 4.4, 5.3;

**28.** în rîndul “Total” – suma valorilor pe fiecare coloană a rîndurilor 1.1 – 5.3 (se indică în lei). Verificarea corectitudinii perfectării Calculului impozitului pe bunurile imobiliare se efectuează astfel: suma indicată în col.11 a rîndului “Total” urmează să coincidă cu suma determinată conform următorului algoritm: rîndul “Total” (col.8-col.9-col.10);

**29.** în rîndul “Suma de control” – suma totală a impozitului către plată, indicată în col.11 a rîndului – “Total”. Suma respectivă trebuie să fie identică cu suma reflectată în col. 84 a rîndului “Total” din Anexa nr.1 la Calcul.

**IV.** Anexa nr.1 la Calcul se va completa de către contribuabil doar dacă acesta dispune de subdiviziuni şi/sau de obiecte impozabile amplasate în afara unităţii administrativ-teritoriale în care se află reşedinţa de baza.

Anexa nr.2 la Calcul se va completa de către contribuabili doar dacă aceştia beneficiază de înlesniri la plata impozitului pe bunurile imobiliare.

Modul de perfectare a Calculului de către contribuabilii care dispun de subdiviziuni diferă de modul de perfectare a calculului respectiv de către contribuabilii care nu dispun de subdiviziuni şi/sau beneficiază de înlesniri la plata impozitului pe bunurile imobiliare. Contribuabilii care dispun de subdiviziuni şi/sau obiecte impozabile, precum şi cei care beneficiază de înlesniri de la plata impozitului pe bunurile imobiliare vor începe completarea formularului nemijlocit cu completarea Anexei nr.1 şi, după caz, a Anexei nr.2 şi apoi – a Calculului.

**V. Tabela din Anexa nr.1 la Calcul se completează cu următorii indicatori:**

**30.** în col.1 – numărul de ordine se completează consecutiv, indiferent de numărul necesar de pagini;

**31.** în col.2 – codul subdiviziunii (obiectului impunerii), atribuit de către Serviciul Fiscal de Stat, conform Ordinului IFPS.

**32.** în col.3 – codul localităţii în care este amplasată subdiviziunea şi/sau obiectul impozabil;

**33.** în col.4-19 – baza impozabilă a bunurilor imobiliare specificate în rîndurile 1.1-5.3 din Calcul, amplasate în subdiviziunea respectivă;

**34.** în col. 20-35 – suma calculată a impozitului aferent bunurilor imobiliare specificate în rîndurile 1.1-5.3 din Calcul (se indică în lei);

**35.** în col. 36-51 – suma înlesnirilor acordate, cu excepţia reducerilor pentru achitarea impozitului pînă la 30 iunie a anului fiscal în curs, pentru obiectele impunerii cu impozitul pe bunurile imobiliare specificate în rîndurile 1.1-5.3 din Calcul. Suma înlesnirilor acordate pe subdiviziuni trebuie să fie identică cu suma indicată în col.21 a Anexei nr.2 pe subdiviziunile respective (se indică în lei);

**36.** în col. 52-67 – suma reducerilor acordate pentru bunurile imobiliare specificate în rîndurile 1.1-5.3 din Calcul (se indică în lei). Coloanele 53, 56, 59, 63, 66 - nu se completează.

**37** în col. 68-83 – suma impozitului către plată pentru bunurile imobiliare specificate în rîndurile 1.1-5.3 din Calcul (se indică în lei);

**38.** în col.84 – suma totală a impozitului către plată pe fiecare subdiviziune în parte, care se determină ca suma col. 68-83 (se indică în lei);

**39.** în rîndul “Total” – suma valorilor pe fiecare coloană. După completarea de către contribuabilul care dispune de subdiviziuni şi/sau obiecte impozabile a Anexei nr.1, se va purcede la completarea nemijlocită a Calculului, cu sumele reflectate în rîndul “Total” din această anexă;

**40.** suma impozitului către plată, indicată în col.84 rîndul “Total” trebuie să coincidă cu suma indicată în col.11 a rîndului “Total” din tabela Calculului.

**VI. Tabela din Anexa nr.2 la Calcul se completează astfel:**

**41.** în col.1 – numărul de ordine se completează consecutiv, indiferent de numărul necesar de pagini;

**42.** în col.2 – codul subdiviziunii (obiectului impunerii), atribuit de către Serviciul Fiscal de Stat, conform Ordinului IFPS;

**43.** în col.3 – codul localităţii în care este amplasată subdiviziunea şi/sau obiectul impozabil;

**44.** în col.4 – codul înlesnirii, corespunzător Anexei nr.3 la prezentul Ordin. Dacă contribuabilul beneficiază de mai multe înlesniri, acesta va indica informaţia separat, pe fiecare tip de înlesnire;

**45.** în col.5-20 – suma înlesnirilor acordate pentru bunurile imobiliare specificate în rîndurile 1.1-5.3 din Calcul. Suma înlesnirilor acordate se determină în mod analogic ca şi suma calculată a impozitului pe bunurile imobiliare (se indică în lei);

**46. î**n col. 21 – suma totală a înlesnirilor acordate pe fiecare subdiviziune în parte, care se determină ca suma col. 5 - 20 (se indică în lei);

**47.** în rîndul “Total” – se indică suma valorilor pe fiecare coloană (se indică în lei).

**48.** suma înlesnirilor acordate, indicată în col. 21 rîndul „Total”a Anexei nr. 2, urmează să coincidă cu suma indicată în col. 9 a rîndului “Total” din tabela Calculului.